टाइगर श्रॉफ के मुक्कों का इस शख्स ने यूं दिया जवाब, इंटरनेट पर वायरल हुआ Video  
टाइगर श्रॉफ का वीडियो हुआ वायरल
इंटरनेट पर खूब देखा जा रहा है वीडियो
अपने एक्शन के लिए फेमस हैं टाइगर
टाइगर श्रॉफ (Tiger Shroff) की फिल्म 'स्टूडेंट ऑफ द ईयर 2 (Student of The Year 2)' पिछले सात दिन में लगभग 53 करोड़ रुपये कमा चुकी है. हालांकि 'स्टूडेंट ऑफ द ईयर 2' को क्रिटिक्स का प्यार नहीं मिल सका, और फिल्म सुस्त रफ्तार से बॉक्स ऑफिस पर कदमताल कर रही है. टाइगर श्रॉफ (Tiger Shroff) की इस फिल्म से तारा सूतारिया (Tara Sutaria) और अनन्या पांडेय (Ananya Panday) ने बॉलीवुड में डेब्यू किया है. लेकिन टाइगर श्रॉफ का एक वीडियो सोशल मीडिया पर खूब वायरल हो रहा है, इस वीडियो में वे एक शख्स के साथ एक्शन की प्रैक्टिस करते नजर आ रहे हैं. टाइगर श्रॉफ (Tiger Shroff) का ये वीडियो इंटरनेट पर खूब वायरल हो रहा है. 
A post shared by Tiger Shroff (@tigerjackieshroff) on May 16, 2019 at 1:47am PDT
टाइगर श्रॉफ (Tiger Shroff) ने सोशल मीडिया पर इस वीडियो को पोस्ट करने के साथ लिखा हैः 'क्लाइमैक्स एक्शन से पहले एक आखिरी तैयारी...फ्रीस्टाइल...SOTY2.' लेकिन टाइगर श्रॉफ का ये वीडियो बहुत ही कमाल का है, और हमेशा की तरह उनका एक्शन अंदाज दिल को जीत लेने वाला है. वैसे भी टाइगर श्रॉफ (Tiger Shroff) अपने एक्शन और डांस के लिए खास पहचान रखते हैं. 
A post shared by Tiger Shroff (@tigerjackieshroff) on May 13, 2019 at 12:09am PDT
टाइगर श्रॉफ (Tiger Shroff) ने 'हीरोपंती (Heropanti)' के साथ 2014 में अपने करियर की शुरुआत की थी. इसके बाद 'बागी', 'अ फ्लाइंग जट्ट', 'मुन्ना माइकल' और 'बागी 2' रिलीज हो चुकी है.  टाइगर (Tiger Shroff) का असल नाम हेमंत श्रॉफ है. उनके करीबी बताते हैं कि बचपन में वो बहुत काटते खरोंचते थे जिसकी वजह से फिल्मों में उनका नाम टाइगर रख दिया गया.